**Projektas Nr. XIIIP-3414 (2)**

**LIETUVOS RESPUBLIKOS SEIMAS**

**REZOLIUCIJA**

**DĖL GIMIMU ĮGYTOS LIETUVOS RESPUBLIKOS PILIETYBĖS IŠSAUGOJIMO REFERENDUMO**

2019 m. d. Nr.

Vilnius

Lietuvos Respublikos Seimas

***neabejodamas***, kad gyvybingos valstybės pagrindą sudaro jos gerovę kuriantys piliečiai ir įvertindamas pastarųjų dešimtmečių migracijos mastą ir tendencijas;

***pažymėdamas*** Lietuvos Respublikos 15-ąsias įstojimo į Europos Sąjungą metines;

***įvertindamas,***kad ES plėtra buvo vienas iš faktorių sukūrusių prielaidas didelei migracijai kontinento viduje ir pokyčiams pilietybės instituto atžvilgiu;

***pripažindamas*** Lietuvos Respublikos pilietybės instituto išsaugojimo išskirtinę reikšmę globalizacijos, sparčiai besivystančių technologijų, kintančios tarptautinių santykių aplinkos ir įvairiapusę transformaciją patiriančios visuomenės sąlygomis;

***suvokdamas*** savo, kaip šio referendumo iniciatoriaus atsakomybę;

***suprasdamas*** būtinybę aiškiai išsakyti Seime atstovaujamų Lietuvos politinių partijų pritarimą Lietuvos Respublikos išsaugojimui;

***ragina*** visas šalies valstybines institucijas ir visuomenines organizacijas veiksmu ir žodžiu užtikrinti sklandų referendumo dėl „Dėl gimimu įgytos Lietuvos Respublikos pilietybės“ organizavimą;

***kviečia*** visus balsavimo teisę turinčius Lietuvos Respublikos piliečius aktyviai dalyvauti privalomajame referendume dėl Lietuvos Respublikos pilietybės išsaugojimo.

***ragina*** pritarti siūlomam Konstitucijos 12 straipsnio pakeitimui, kurį priėmus Lietuvos Respublikos pilietis pagal kilmę, įgijęs europinės ir transatlantinės integracijos kriterijus atitinkančios valstybės pilietybę, išsaugotų Lietuvos Respublikos pilietybę.

Seimo Pirmininkas

|  |  |  |  |
| --- | --- | --- | --- |
|  |  | |  |
| Teikia  Seimo nariai  Liberalų sąjūdžio frakcijos seniūnė |  | Viktorija Čmilytė-Nielsen  Ramūnas Karbauskis  Gediminas Kirkilas  Andrius Palionis  Julius Sabatauskas (pasirašė 2019-05-09)  Gabrielius Landsbergis (pasirašė 2019-05-09) | |